真覺真贊  其二
作者：釋慧空
朝代：宋

paragraphs: 德山師之師，巖頭師之友。
有是師，有是友，而負一千五百人善知識之地，而於法道大成也宜矣。
至若開雪山，則忠懿閩王爲之檀越。
辦衆事，則興聖國師爲之服勤。
定其宗，則有雲門偃。
正其派，則有玄沙備。
自餘稜展勁孚，鵝湖鏡清流，皆分光四海，若揭日月。
嗚呼盛哉，瞻之仰之。
殺人老賊面前，球子井贜捉獲。